Dag 20: Berei 'n teken van aanbidding voor - www.bybelkennis.co.za
by Coen Slabber · Published 20/12/2016 · Updated 23/11/2016
Daar is 'n bekende Kerslied van John Henry Hopkins Jr : We Three Kings." Die koor vat die hoop en gees van Advent vas:
Uit die Matteus-evangelie weet ons dat drie sterrekykers/wyse manne na Jesus se geboorteplek in Betlehem gelei is. Lees ons verder sien ons dat hulle nie so wys was nie. Hulle doen eers aan by Herodes se paleis om uit te vind waar hierdie nuutgebore koning gevind kan word. Reeds in Numeri 14:17 gee Bileam hierdie uitspraak: Ek sien hom, maar hy kom nie nou al nie, ek kyk na hom, maar hy is nie naby nie, daar kom 'n ster uit Jakob, daar staan 'n heerser in Israel op. Dit is geen wonder dat Herodes hewig ontsteld was nie en onmiddellik 'n kindermoord afkondig.
Die wyse manne het aanvaar dat Herodes reeds die verband tussen die ster en Bileam se uitspraak gemaak het. Ons moet altyd onthou dat voor die wyse manne daar aangekom het, God reeds letterlik die sterre in lyn gebring het. God het hemel en aarde beweeg om Immanuel na ons toe te bring. Terwyl die wêreld voortdurend vir 'n teken in die hemel kyk, moet ons onthou dat God reeds die sterre oor Betlehem belyn het om ons te herinner dat Hy met ons is. Hy het reeds die moeilike deel gedoen. Ons moet nou die maklike deel doen: ons moet ander vertel hoe God die sterrehemel fisies verander het vir die koms van Jesus.
Jesus is in Betlehem in Judea gebore tydens die regering van koning Herodes. Na Jesus se geboorte het daar sterrekykers uit die ooste in Jerusalem aangekom en gevra: "Waar is Hy wat as koning van die Jode gebore is? Ons het sy ster sien opkom en ons het gekom om aan Hom hulde te bewys (Matteus 2:1 – 2).